શ્રી પોરબંદર લોહાણા મિત્ર મંડળ દ્વારા જ્ઞાતિના તેજસ્વી વિદ્યાર્થીઓનો સન્માન સમારંભ તેમજ મોટીવેશનલ સ્પીકરની સ્પીચનો કાર્યક્રમ યોજાશે. પોરબંદરની શ્રી લોહાણા મહાજનવાડીના કંચન કોટેજ હોલ ખાતે તા. 5 ઓગષ્ટ રવિવારે સાંજે 6 કલાકે લોહાણા જ્ઞાતિના તેજસ્વી વિદ્યાર્થીઓનો પ્રતિભા સન્માન સમારંભ યોજાશે. આ કાર્યક્રમમાં ખાસ મોટીવેશનલ સ્પીકર તથા કોર્પોરેટ ટ્રેઈનર ઋષિકા જતીનભાઈ હાથી "માં-બાપ બાળકોના ખુશીઓની ચાવી વિષય પર ખાસ વક્તવ્ય આપશે. આ પ્રસંગે અતિથિ વિશેષમાં પોરબંદર નગર સેવા સદનના પૂર્વ પ્રમુખ પંકજભાઈ મજીઠીયા, રાજકોટ યુવા રઘુવીર સેનાના ચેરમેન કલ્પેશભાઈ પલાણ, પોરબંદર લોહાણા મહાજન પ્રમુખ સંજયભાઈ કારીયા, મંત્રી રાજુભાઈ લાખાણી, ટ્રસ્ટી વિજયભાઈ મજીઠીયા, પોરબંદર લોહાણા યુવાશક્તિના પ્રમુખ મીલનભાઈ કારીયા સહિત અગ્રણીઓ ઉપસ્થિત રહેશે. વિદ્યાર્થીઓના પ્રતિભા સન્માન સમારોહ માટે નાઈરોબીવાળા સ્વ. દમયંતિબેન જમનાદાસ નાનજીભાઈ રૂપારેલ પરિવારનો આર્થિક સહયોગ સાંપડ્યો છે. તેમજ આ કાર્યક્રમમાં સૌ વિદ્યાર્થીઓનો ઉત્સાહ વધારવા નિમંત્રીતોને ઉપસ્થિત રહેવા શ્રી પોરબંદર લોહાણા મિત્ર મંડળના પ્રમુખ પરિમલ ઠકરાર, પ્રો. ચેરમેન કિશોર લાલચેતા, ભાવિન રાયચુરા અને મંત્રી કેતન કોટેચાએ એક યાદીમાં જણાવ્યું છે.